kardosdrur/scandi-wiki huggingface dataset:
Martfeld

Martfeld er en kommune i Landkreis Diepholz i amtet ("Samtgemeinde") Bruchhausen-Vilsen, i den tyske delstat Niedersachsen, beliggende omkring 36 km sydøst for Bremen.

Nabokommuner er Schwarme og Bruchhausen-Vilsen.

Inddeling 
I Martfeld ligger bydelene og bebyggelserne:
 Hollen
 Hustedt
 Kleinenborstel
 Loge
 Martfelder Heide
 Tuschendorf

Eksterne kilder/henvisninger 

Officielt websted
Amalia Lindegren

Amalia Lindegren (født 22. maj 1814 i Stockholm, død 27. december 1891 i Stockholm) var en svensk kunstmaler.

Liv 
Amalia Lindegren blev som den ene af blot fire kvinder i 1849 optaget på det svenske kunstakademi. Hun blev optaget på dispensation, da der dengang ikke optoges kvinder som ordinære elever. Hun blev anset som tilstrækkeligt lovende til i 1850 at blive den første kvinde, der blev tildelt et stipendium til at studere kunst i Paris, hvor hun blev indtil 1854. I årene 1854-55 besøgte hun Rom og vendte herefter tilbage til Paris. Hun besøgte også Düsseldorf og München. I 1856 vendte hun tilbage til Sverige, hvor hun blev optaget som medlem af Kunstakademiet.

Værker 
Amalia Lindegren malede portrætter, genre og folkeliv. Hun var inspireret af bl.a. Adolph Tidemand, Hans Gude og Per Nordenberg og den moderne tyske stil.

Galleri

Eksterne links 

Malere fra Sverige
Personer fra Stockholm
Svenskere i 1800-tallet
Medlemmer af Kungliga Akademien för de fria konsterna
Portrætmalere
Aarhus Vand A/S

Aarhus Vand er et kommunalt aktieselskab etableret 1. januar 2010. Selskabets virksomhed omfatter håndtering af regnvand, produktion og distribution af drikkevand, transport og rensning af spildevand, tømning af private spildevandstanke, samt sikring af et balanceret og sundt vandkredsløb.

Aarhus Vand indvinder, behandler og distribuerer mere end 15 mio. m3 drikkevand og renser mere end 30 mio. m3 spildevand om året fordelt på 10 vandværker og 4 renseanlæg.

Aarhus Vands indtægter er baseret på brugerbetaling i form af tilslutningsbidrag, faste afgifter, vejbidrag, variable vand- og afledningsafgifter samt afgift på tømning af private spildevandstanke.

Eksterne henvisninger
 Hjemmeside for Aarhus Vand

Vandforsyning
Etableret i 2010
Virksomheder i Aarhus Kommune
Bahrenborstel

Bahrenborstel er en kommune i amtet ("Samtgemeinde") Kirchdorf i Landkreis Diepholz i den tyske delstat Niedersachsen.

Bahrenborstel ligger mellem Naturpark Dümmer og Naturpark Steinhuder Meer omkring midt mellem Bremen og Minden.

Eksterne kilder/henvisninger
Barenburg

Barenburg er en kommune i amtet ("Samtgemeinde") Kirchdorf i Landkreis Diepholz i den tyske delstat Niedersachsen. Bahrenborstel ligger mellem Naturpark Dümmer og Naturpark Steinhuder Meer omkring midt mellem Bremen og Minden 6 km syd for Sulingen.

I Barenburg munder den fra Sulingen kommende flod Kleine Aue ud i Große Aue, som løber videre mod øst, og munder ud i Weser syd for Nienburg.

Eksterne kilder/henvisninger 

 Officielt websted
Freistatt

Freistatt er en kommune i amtet ("Samtgemeinde") Kirchdorf i Landkreis Diepholz i den tyske delstat Niedersachsen.

Freistatt omfatter et areal på 12,53 km² hvoraf den største del er det naturbeskyttede moseområde Wietingsmoor, hvor der fra 1899 har ligget en arbejdslejr og forsorgshjem for socialt udstødte, især unge. Freistatt var længe regnet som en „Endestation“, og et af de strengeste hjem i Tyskland, med hårdt arbejde i tørvegravene.

Eksterne kilder/henvisninger 

 Om Wietingsmoor
Ronnie Biggs

Ronald Arthur "Ronnie" Biggs (8. august 1929 – 18. december 2013) var en engelsk tyv, der er bedst kendt for det store togrøveri i 1963, for hans flugt fra fængslet i 1965 og for at leve  36 år som flygtning i Brasilien, mens han producerede forskellige reklamer. I 2001 vendte han tilbage til Storbritannien, hvor han kom flere år i fængsel. Biggs blev løsladt den 6. august 2009, efter at hans helbred var blevet forværret. Han døde på et plejehjem i London den 18. december 2013.

Referencer 

Personer fra Storbritannien
Røveridømte fra Storbritannien
Varrel

Varrel er en kommune i amtet ("Samtgemeinde") Kirchdorf i Landkreis Diepholz i den tyske delstat Niedersachsen. I kommunen ligger også landsbyerne Brümmerloh og Dörrieloh.

Eksterne kilder/henvisninger 

 Officielt websted
Wehrbleck

Wehrbleck er en kommune i amtet ("Samtgemeinde") Kirchdorf i Landkreis Diepholz i den tyske delstat Niedersachsen.

I kommunen ligger landsbyerne og bebyggelserne Wehrbleck Dorf, Wehrblecker Heide, Buchhorst, Nordholz, Nutteln og Strange. Gennem området løber floderne Flöte og Aue.

Eksterne kilder/henvisninger 

 Kommunens websted
Rivne

Rivne (, ; ; , ) er en historisk by i det vestlige Ukraine i den historiske region Volhynien. Rivne har  indbyggere og er det administrative centrum i Rivne oblast, samt den omkringliggende Rivne raion inden for oblasten.

Rivne er et vigtigt transportknudepunkt med Rivne Internationale Lufthavn og togforbindelser til Zdolbuniv, Sarny og Kovel samt motorvejforbindelse til Brest, Kyiv og Lviv.

Historie 

I 1492 gav kong Kasimir 4. Jagiellon af Polen byrettigheder. Równe (nu Rivne) var en privat by tilhørende de polske magnatefamilier Ostrogski og Lubomirski. Fra det 16. århundrede hørte byen administrativt til voivodskabet wołyńskie (dansk: Volhynien) i Kongeriget Polen. Byen blev beslaglagt af Rusland i Polens 2. deling i 1793. Efter at Polen genvandt uafhængighed i 1918 og vandt i den polsk-sovjetiske krig i 1919-1921, vendte Równe tilbage til Polen. Under 2. verdenskrig blev Równe besat af Sovjetunionen og Nazi-Tyskland. Under Nazitysklands besættelse i 1941-1944 blev gjort til hovedstad i Reichskommissariat Ukraine. Efter krigen blev byen taget væk fra Polen og indarbejdet i Sovjetunionen.

Galleri

Personer 
 Evdokimov Jaroslav Oleksandrovitj (ukrainsk: Євдокимов Ярослав Олександрович, tr. Evdokimov Jaroslav Oleksandrovitj) er en ukrainsk barytonsanger.Han blev født 22. november, 1946 i Grod Rivne, Ukraine.

Noter

Eksterne henvisninger 

 

Byer i Rivne oblast
Regeringen Angela Merkel III

Regeringen Angela Merkel III var Tysklands forbundsregering fra 2013 til 2018.

Regeringen blev oprettet den 17. december 2013, 86 dage efter Forbundsdagsvalget 2013, og bestod af den kristendemokratiske CDU, deres bayeriske søsterparti CSU og den socialdemokratiske SPD.

Eksterne henvisninger 
 Regeringens officielle hjemmeside (på tysk)

Tysklands politik
Merkel, Angela 3, Regeringen
Pannotia

Pannotia  var et superkontinent, der antages at have eksisteret for mellem 600 og 540 millioner år siden. Herefter blev superkontinentet opdelt i fire kontinenter: Gondwana, Sibirien, Baltika og Laurentia. Efter at disse fire kontinenter havde været for sig selv i en periode på et par hundrede millioner år, blev de atter knyttet sammen i et nyt superkontinent, med navnet Pangæa.

Se også 
 Pladetektonik
 Kontinentaldrift

Tidligere kontinenter
Prækambrium
Superkontinenter
Augusta af Sachsen-Weimar-Eisenach

Augusta Marie Luise Katharina af Sachsen-Weimar-Eisenach (30. september 1811 - 7. januar 1890) var dronning af Preussen og den første kejserinde af Tyskland som hustru til Wilhelm 1. af Tyskland. 

Augusta var næstældste datter af storhertug Karl Frederik af Sachsen-Weimar-Eisenach og Maria Pavlovna af Rusland. Hun fik en ganske grundig uddannelse også i tegning og musik. 

Hun mødte allerede som 14-årig sin kommende mand, Wilhelm. Han fandt, at hun havde en strålende personlighed, men var mindre attraktiv end hendes storesøster, som Wilhelms yngre bror var blevet gift med. Samtidigt var Wilhelm forelsket i den polske prinsesse Elisa Radziwill, men hendes families adelstitel var købt, så hun kunne ikke blive hustru til en prins, der kunne forventes at overtage den preussiske trone. Wilhelm vendte sig så mod Augusta, som han ægtede i 1829 uden egentlig at være forelsket i hende. Augusta var til gengæld meget forelsket i Wilhelm og håbede, at han kunne komme til at elske hende. 

Augusta levede op til forventningerne, idet hun fødte Wilhelm en søn, den senere Wilhelm 2. af Tyskland, i 1831 og en datter, Louise. Efter Martsrevolutionen, hvor prins Wilhelm stod bag voldsomme blodsudgydelser, måtte han flygte til London, mens Augusta og børnene trak sig tilbage til Potsdam. Da Wilhelm året efter vendte hjem, blev han udnævnt til generalguvernør over Rhinprovinsen, og han blev forenet med hustru og børn i Koblenz. Her trivedes Augusta, der var mere liberalt indstillet end sin mand og håbede på at få ham til at bevæge sig i samme retning. 

Da Wilhelm i 1858 overtog den preussiske trone, flyttede familien til Berlin, hvor Wilhelm i første omgang udnævnte nogle liberale ministre, men snart efter også Otto von Bismarck, som Augusta ikke kunne døje – hvilket var gensidigt. Efterhånden blev Augusta og Wilhelm mere og mere fremmede for hinanden, og Augusta lagde ikke skjul på sin misfornøjelse med den militante og aggressive politik, som Bismarck stod for. Da Wilhelm i 1871 blev tysk kejser, blev hun automatisk kejserinde, hvilket hun så som et personligt nederlag. 

I sine sidste år forsonede Augusta sig i et vist omfang med Bismarck, idet hun fandt, at han ville være en vigtig støtte for hendes elskede sønnesøn, Wilhelm. Denne brød sig dog ikke om Bismarck, men fyrede ham kort efter sin tiltrædelse som kejser. Ligeledes forsonede Augusta sig med sin mand på hans 90 års fødselsdag, kort inden hans død.

Augusta led af gigt i mange år og var i 1881 kommet alvorligt til skade efter et fald, så hun brugte krykker eller kørestol resten af livet. Hun nåede at se sin søn, Frederik, overtage den tyske trone i 1888, men også at se ham dø af strubekræft samme år. Derfor oplevede hun også at se sønnesønnen Wilhelm overtage tronen, inden hun selv døde i begyndelsen af 1890.

Tysklands kejserinder
Ernestinske linje af Huset Wettin
Tyskere i 1800-tallet
Ikke-regerende dronninger
Dronninger af Preussen
Augusta Leigh

Augusta Maria Leigh, født Byron, (født 26. januar 1783, død 12. oktober 1851) var halvsøster til digteren lord Byron.

Hun mødte først sin senere så berømte bror i begyndelsen af 1800'erne, men kom snart til at skrive regelmæssigt med ham. Da de ikke var vokset op sammen, betragtede de næsten hinanden som fremmede, og det lader til, at de blev forelsket i hinanden. Der gik rygter om et incestuøst forhold mellem de to, og da Augusta, der var gift med sin fætter, George Leigh, i 1814 fik sin tredje datter, omtalte lord Byron denne på en måde, som om det var hans datter. Pigen fik navnet Elizabeth Medora, og lord Byron havde kort inden fødslen skrevet digtet The Corsar, hvori der optræder en heltinde ved navn Medora. 

Lord Byron skrev om Augusta i Epistles to Augusta og Stanzas to Augusta (begge 1816). 

Digtere fra England
Briter i 1700-tallet
Briter i 1800-tallet
Kvindelige forfattere i det 18. århundrede
Kvindelige forfattere i det 19. århundrede
Guldhorn

 
Guldhorn (Xanthoceras sorbifolium) er et lille, løvfældende træ, som er kendetegnet ved rønnelignende blade og oprette toppe med tragtformede, hvide blomster. Arten er nogenlunde hårdfør og vokser fint i haver på Bornholm. Nødderne er spiselige.

Kendetegn 
Guldhorn er et lille, løvfældende træ eller en stor busk med en opret eller senere mere overhængende vækst. Barken er først rødbrun og fint dunhåret, men snart efter bliver den lysegrå og hårløs med fine striber. Ældre grene og stammen kan efterhånden få en grå og skællet bark. Knopperne sidder spredt, og de er små, bredt kileformede og grå. 

Bladene er uligefinnede med elliptiske småblade. Bladranden er groft tandet, og mens begge bladsider er græsgrønne er oversiden blank og skinnende. Blomstringen foregår i maj-juni, hvor man finder blomsterne siddende samlet i endestillede, oprette toppe. De enkelte blomster er 5-tallige og regelmæssigt klokkeformede. Bægerbladene er grålige på grund af en tæt hårbeklædning, mens kronbladene enten er rent hvide eller hvide med et rødt svælg. Frugterne er kapsler med 4-6 store, brune frø i hver.
.

Planten når højder i hjemlandet på 2-5 m og en bredde på ca. 2 m.

Udbredelse 
Guldhorn har sin naturlige udbredelse i Kina (provinserne Gansu, Hebei, Henan, Liaoning, Nei Mongol, Ningxia, Shaanxi og Shandong) samt i Korea, som alle har tempereret klima med hårde vintre og varme, tørre somre. Arten foretrækker solåbne eller let skyggede steder med en veldrænet, gruset jord.

Note 

Hvide blomster
Træer
Haveplanter
Howitz

Howitz er et efternavn, der henviser til blandt andre:

 Frantz Howitz
 Frantz Gotthard Howitz
 Georg Howitz

Efternavne
Faye

Faye er et efternavn, der henviser til blandt andre:

 Andreas Faye
 Anton Ludvig Faye
 Frans Christian Faye

 Se også
 Faye (månekrater) - opkaldt efter Hervé Faye

Efternavne
Frede Gulbrandsen

Frede Gulbrandsen (født 9. maj 1974) er en norsk/dansk sceneinstruktør uddannet fra Statens Teaterskole 2005. Han har instrueret mere end 50 professionelle forestillinger i Danmark, Norge, Sverige og Kina. Frede Gulbrandsen arbejder med alsidige opgaver lige fra små, intime forestillinger på eksempelvis det ganske lille storbyteater Teater Får302 og Odsherred Teater over store forestillinger på Det Kongelige Teater som Røde Orm og Mirakel til de spektakulære fantasy-forestillinger Skammerens Datter 1 og Skammerens Datter 2 på Østre Gasværk Teater. Han har desuden instrueret Cirkus Summarum for DR, Amadeus på Malmö Dramatiska Teater og Jeppe på Bjerget af Ludvig Holberg på Den Nationale Scene i Bergen. 

Frede Gulbrandsen har to gange vundet Årets Reumert, i 2008 for forestillingen Gidsel (Holbæk Teater) og i 2009 for forestillingen Klumpfisken (Teater Får302). Desuden instruerede Frede Gulbrandsen Kerteminderevyen i 2016, som vandt prisen for Årets Revy, samt Den Skallede Frisør for The One and Only Company, der blev kåret som årets musikforestilling af CPH Culture. 

Gulbrandsen underviser sideløbende både instruktører og skuespillere i Norge og Danmark.

Udvalgte forestillinger 
 Noras Barn, 2006, Beijing National Theatre
 Gidsel, 2007, Holbæk Teater
 Klumpfisken, 2008, Teater Får302
 Mirakel, 2008, Det Kongelige Teater
 Brødrene Løvehjerte, 2009, Den Nationale Scene, Norge
 Pinocchio, 2011, Aalborg Teater
Landet, 2011, Odsherred Teater
 Jekyll & Hyde, 2012, Paolo Nani Teater
 De Tre Musketerer, 2012, Odense Teater
 Skammerens Datter 1, 2012, Østre Gasværk Teater
 Spartacus, 2013, Teater Får302
Skammerens Datter 2, 2013, Østre Gasværk Teater
Spamalot, 2013, Odense Teater
 Kerteminderevyen, 2016
 Røde Orm, 2017, Det Kongelige Teater (Moesgård Museum)
 Røde Orm, 2018, Det Kongelige Teater (Dyrehaven)
Snefald, 2019, Odense Teater
Den Skallede Frisør, 2020

Ekstern kilde/henvisning 

Sceneinstruktører fra Danmark
Teaterinstruktører fra Danmark
Scenekunstnere fra Danmark
Randulf

Randulf er et efternavn, der henviser til blandt andre:

 Enevold Randulf
 Niels Randulf

Efternavne
Pfaff (flertydig)

Pfaff er et efternavn, der henviser til blandt andre:

 Christoph Heinrich Pfaff (1772-1852) – tysk kemiker
 Friedrich Pfaff (1825-1886) – tysk geolog og mineralog
 Hans Pfaff (1824-1872) – tysk matematiker
 Johann Christoph Pfaff (1651-1720) – tysk teolog og filosof
 Johann Friedrich Pfaff (1765-1825) – tysk matematiker
 Johann Wilhelm Pfaff (1774-1835) – tysk astronom

Efternavne
Johannes Conrad

Johannes Conrad (født 28. februar 1839 i Vestpreussen, død 25. april 1915) var en tysk statistiker og socialøkonom.

Conrad var oprindelig landmand. Han foretog udstrakte studierejser og blev 1868 docent i socialøkonomi i Jena; 1870-1915 var han professor i Halle a. S., fra 1872 medredaktør, en årrække eneredaktør af det højt ansete, videnskabelige månedsskrift Jahrbücher für Nationalökonomie und Statistik, der ofte anførtes blot som Conrads Jahrbücher. Desuden redigerede han fra 1877 en samling social- og statsvidenskabelige monografier, udarbejdede i hans stærkt søgte seminar. Størst videnskabelig fortjeneste indlagde dog Conrad sig ved at være hovedmanden for istandbringelsen af den storartede socialvidenskabelige encyklopædi Handwörterbuch der Staalswissenschaften, udgivet sammen med professorerne Ludwig Elster i Berlin, Edgar Loening i Halle og Wilhelm Lexis i Göttingen (1. udgave i 6 bind, 1890-94; 3. udgave i 8 svære bind 1908-10). Blandt Conrads selvstændige værker var en fra 1896 ofte på ny udgivet systematisk lære- og håndbog: Grundriss zum Studium der politischen Oekonomie (I Nationalökonomie, II Volkswirtschaftspolitik, III Finanzwissenschaft, IV Statistik, 1-2) samt siden 1901 de elementære småbøger Leitfaden zum Studium der Nationalökonomie og Leitfaden zum Studium der Volkswirtschaftspolitik. Conrad var 1889-95 medlem af kommissionen for 2. bearbejdelse af udkastet til Tysklands almindelige borgerlige lovbog.

Kilder 

 

Statistikere fra Tyskland
Nationaløkonomer fra Tyskland
Ansatte ved Jena Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Wilhelm Lexis

Wilhelm Lexis (født 17. juli 1837 i Eschweiler, død 24. august 1914 i Göttingen) var en tysk nationaløkonom og statistiker.

Lexis studerede i Bonn matematik og naturfag, i Paris nationaløkonomi. 1872 blev han professor i Strasbourg, derefter ved forskellige andre universiteter, sidst 1887 udnævnt til professor i Göttingen, hvor Lexis virkede i 25 år. Af arbejder fra hans hånd foreligger fra hans yngre år forskellige befolkningsstatistiske afhandlinger, der vidnede om megen skarpsindighed og indførte nye videnskabelige metoder: Einleitung in die Theorie der Bevölkerungsstatistik (1875), Zur Theorie der Massenerscheinungen in der menschlichen Gesellschaft (1877) med flere, der 1903 udkom samlet under titelen Abhandlungen zur Theorie der Bevölkerungs- und Moralstatistik. Senere var det navnlig pengevæsen og andre nationaløkonomiske spørgsmål, Lexis beskæftigede sig med, og hvorom han har skrevet en rærkke artikler og afhandlinger. Lexis var medredaktør af de tre første udgaver af den kendte og også uden for Tyskland meget anvendte Handwörterbuch der Staatswissenschaften, og 1891—1914 medredaktør af tidsskriftet Jahrbücher für Nationalökonomie und Statistik; han var medlem af Det internationale statistiske Institut fra dets oprettelse, æresmedlem fra 1911. Som mangeårig lærer ved Göttingens Universitet og leder af seminariet for forsikringsvidenskab fik Lexis en betydelig indflydelse på det statsvidenskabelige studium i Tyskland, og som videnskabsmand nød han både hjemme og i udlandet megen anseelse; Lexis var således fra 1904 ærresmedlem af Royal Statistical Society i London.

Kilder 
 

Statistikere fra Tyskland
Nationaløkonomer fra Tyskland
Ansatte ved Strasbourgs Universitet
Ansatte ved Freiburgs Universitet
Ansatte ved Göttingens Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Salmonsens
Edgar Loening

Edgar Loening (født 14. juni 1843 i Paris, død 19. februar 1919 i Halle a. S.) var en tysk retslærd, søn af Karl Friedrich Loening og bror til Richard Loening.

Loening blev Dr. phil. 1865, Dr. jur. og privatdocent i Heidelberg 1867, 1870 ansat i guvernementet i Alsace, 1872 ekstraordinær professor i Strasbourg. 1877 ordentlig professor i Dorpat, 1883 i Rostock, 1886 i Halle a. S.. 1901 blev han livsvarigt medlem af Herrehuset, hvor han tilhørte det nationalliberale parti. Loening var elev af Richter, Bluntschli og Gneist; både hans historiske, dogmatiske og retsfilosofiske forfattervirksomhed vidner om grundig lærdom og trang til alvorligt og vedholdende kildestudium. Hans første større arbejde Die Verwaltung des General-Gouvernements im Elsass (1874) efterfulgtes af en række stats- og forvaltningsretlige afhandlinger og skrifter, således blandt andet Die Haftung des Staats aus rechtswidrigen Handlungen seiner Beamten nach deutschem Privat- und Staatsrecht (1879), Lehrbuch des Verwaltungsrechts (1884), Die Repräsentativverfassung im XIX Jahrhundert (1899), Grundzüge der Verfassung des Deutschen Reichs (1901, 4. oplag 1913), Kaiser und Reich 1885—1913 (1913) og Abhandlungen und Aufsätze. I. Gerichte und Verwaltungsbehörden in Brandenburg-Preussen (1914). Loenings store, ufuldendte værk Geschichte des deutschen Kirchenrechts (I—II 1878) behersker suverænt det mægtige stof, i Die Gemeindeverfassung des Urchristenthums (1888) søger han ad historisk vej at vinde klarhed over den kristne kirkes oprindleige forfatning. Loenings Festrede zur Jahresfeier der Stiftung des Universität Dorpat am 12. December 1879 (1880) og afhandlingen Die philosophischen Ausgangspunkte der rechtshistorischen Schule (1910) hører til de bedste bidrag til klarlæggelsen af den historiske retsskoles tanker. Sammen med Johannes Conrad, Ludwig Elster og Wilhelm Lexis udgav Loening Handwörterbuch der Staatswissenschaften (I—VIII 1890—97, 3. oplag 1909—11), med de samme fra 1891 Jahrbücher für Nationalökonomie und Statistik. Han udgav Bluntschlis Staatswörterbuch in drei Banden (I—III, 2. subskriptionsudgave 1875—76) og gennemså 6. oplag af Bluntschlis Lehre vom modernen Staat. I. Allgemeine Staatslehre (1886), II. Allgemeines Staatsrecht (1885).

Kilder 
 

Jurister fra Tyskland
Ansatte ved Heidelbergs Universitet
Ansatte ved Strasbourgs Universitet
Ansatte ved Rostocks Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Paris
Georg Howitz

Johan Christian Georg Howitz (født 19. oktober 1821 på Bremersvold ved Rødby, død 8. oktober 1900 i København) var en dansk gastekniker, bror til Frantz Howitz. 

Howitz blev student fra Vordingborg 1840, tog filosofikum 1841 og blev cand. polyt. 1846. Han anlagde for Københavns Kommune det første gasværk i København (Vestre Gasværk) og blev 1857 dets første bestyrer. Han indførte 1859 anvendelsen af myremalm som middel til rensning af gas (tidligere anvendtes kalk, men det var fem gange så dyrt). Han var teknisk leder ved bygningen af en stor mængde af de første gasværker og af nogle vandværker i Danmark og i Skåne; tillige fandt han kryolittens anvendelse til soda, forbedrede kvaliteten af cement og kaolin med mere. Han var også virksom ved oprettelsen af arbejderboliger (Tagensvej), syge- og alderdomsunderstøttelsesforeninger og tog del i forskellige industrielle virksomheder. Howitz var, efter 1891 at have taget sin afsked som gasværksbestyrer, ivrig optaget af teosofiske studier og indtil 1898 ordfører i en af ham selv oprettet teosofisk loge. 1891 blev han etatsråd.

Han er begravet på Assistens Kirkegård.

Kilder 
 

Ingeniører fra Danmark
Danskere i 1800-tallet
Georg
Salmonsens
Personer fra Lolland
Etatsråder fra Danmark
Kemikere fra Danmark
Embedsmænd i København
Grosserere fra Danmark
Teosofi
Personer i Dansk Biografisk Leksikon
Huset Buddenbrook

Huset Buddenbrook eller Buddenbrooks () er en roman fra 1901 af Thomas Mann. Den beskriver en økonomisk og menneskelig nedtur for en rig tysk købmandsfamilie i perioden fra 1835 til 1877. Det er Manns første roman, som var baggrunden for, at han modtog Nobelprisen i litteratur i 1929.

Byen, hvor Buddenbrooks bor, deler så mange gadenavne og andre detaljer med Manns fødeby Lübeck at det ikke kan være en tilfældighed. Romanen beskriver en periode med de store politiske omvæltninger, der førte til dannelsen af det tyske kejserrige. De historiske begivenheder står dog kun som kulisse for fortællingen, der fokuserer på fire generationer i familien Buddenbrooks udvikling fra storhed til forfald.

Bogen er oversat til dansk af Johannes Wulff (Huset Buddenbrook) og igen i 2002 af Niels Brunse (Buddenbrooks).

Noter 

Romaner fra Tyskland
Thomas Mann
Dansk Kosmetologforening

Dansk Kosmetologforening (forkortet DKF) er en dansk brancheforening for kosmetologer, kosmetikere, negleteknikere, vippeteknikere, make-up-artister, mikropigmentister, stylister, beautykonsulenter, spa- og wellnessudbydere, samt udvalgte kosmetikkæder. Foreningen blev stiftet i 1957 og har cirka 1.200 medlemmer (2013).

DKF udgiver fagbladet Esthetique, der udkommer fem gange årligt. Bladet dækker skønhed i bred betydning, og faste stofområder er blandt andet nyheder fra forskningen, ingredienser, behandlinger og beautytrends, men også arbejdsglæde, forretningsudvikling og navnestof. Redaktør er Anne Absalonsen.

Foreningen akkrediterer på vegne af den internationale organisation CIDESCO. Formanden Diana Sommer.

Eksterne henvisninger 
 Dansk Kosmetologforening
 Magasinet Esthetique online

Kosmetologforening
Etableret i 1957
Kosmetik